L’equip de Futbol Sala de l’ADERES Burjassot s’alça amb el Campionat Autonòmic
2025-07-24

Aquest cap de setmana l’esport burjassoter ha sigut notícia en diverses disciplines esportives i, a Castelló, ho ha sigut gràcies al gran campionat desenvolupat per l’equip de Futbol Sala de l’ADERES Burjassot, que s’alçava amb el Campionat Autonòmic de la seua modalitat.

Organitzat per la Federació d’Esports de Discapacitat Intel·lectuals de la Comunitat Valenciana (FEDI-CV) i pel club local ADAPONDA, el campionat tenia lloc dissabte passat 13 de desembre amb la participació del propi ADAPONDA (Onda), DEPORTE SIN ADJETIVOS (Elx), ESPURNA (Gandia), ESPURNA (Torrent) i l’ADERES Burjassot.

La competició es va desenvolupar en forma de lligueta aconseguint els de Burjassot tres victòries i un empat que els va valdre la consecució del campionat.